KIRJALLINEN KYSYMYS E-1900/99

esittäjä(t): Raffaele Costa (PPE-DE) komissiolle

(29. lokakuuta 1999)

Aihe: Media II -ohjelma (kehitys ja jakelu) (19962000)

Voisiko komissio ilmoittaa mille julkisille tai yksityisille tahoille oppilaitoksille, yhtiöille, osuuskunnille tai yksityishenkilöille on myönnetty varoja tai avustuksia ja kuinka paljon (jo toteutetut ja vielä toteuttamattomat maksut) 19962000 Euroopan audiovisuaalisten teosten kehitys- ja jakeluohjelmasta Media II (19962000), jonka talousarvio on 265 miljoonaa ecua?

Onko varojen lopullinen vastaanottaja ja aloitteiden asianmukainen toteuttaminen tarkistettu?

Viviane Redingin komission puolesta antama vastaus

(30. marraskuuta 1999)

Komissio toimittaa arvoisalle parlamentin jäsenelle ja parlamentin pääsihteeristölle taulukon, jossa luetellaan järjestöt, laitokset ja yritykset, joille on myönnetty taloudellista tukea Media II -kehittämis- ja levitysohjelman nojalla ohjelman käynnistämisvuodesta 1996 vuoden 1999 ensimmäiseen puoliskoon saakka.

Parlamentin jäsen voi myös tutustua komission kertomukseen(1) MEDIA II -ohjelman (19962000) tuloksista ajalta 1.1.199630.6.1998.

Koska ohjelma on suunnattu tuottaja- ja levittäjäyhtiöille, edunsaajat ovat pääasiassa yksityisyrityksiä, joihin sovellettavat kelpoisuusvaatimukset täsmennetään ehdotuspyyntöjen suuntaviivoissa. Ehdotuspyynnöt julkaistaan Euroopan yhteisöjen virallisessa lehdessä. Edunsaajien valinnasta ja tukien valvonnasta on säännöksiä Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta (MEDIA II Kehittäminen ja levitys)(19962000) 10 päivänä heinäkuuta 1995 tehdyssä neuvoston päätöksessä 95/563/EY(2). Tuet myönnetään pääasiassa lainojen muodossa. Euroopan yhteisöjen virallisessa lehdessä julkaistaan ohjelmaa koskevia ehdotuspyyntöjä. Kehittämis- ja levittämistoimintaa tukevien mekanismien kelpoisuus- ja valintaperusteet täsmennetään ohjelman suuntaviivoissa.

Komissio valitsee edunsaajat asiantuntijoiden avustamana ja neuvoston päätöksen yksityiskohtaisten sääntöjen mukaisesti: Ohjelman toteuttamista varten, erityisesti hankkeiden teknisen valinnan, ohjelman rahoitusta saavien hankkeiden seurannan ja arvioinnin osalta, komissio huolehtii siitä, että se hyödyntää audiovisuaalisen alan tunnustettujen asiantuntijoiden pätevyyttä ammatillisen koulutuksen alalla. Komissio voi tarvittaessa tätä varten käyttää välittäviä järjestöjä, jotka antavat sille ammatillisen asiantuntemuksensa perusteella teknistä apuaan ja tekevät tuensaajien valintaa koskevia ehdotuksia, tämän kuitenkaan rajoittamatta muita valintaa koskevia yksityiskohtaisia sääntöjä.

Komissio valitsi tarjouspyynnön tuloksena neljä välittäjäorganisaatiota antamaan teknistä apua ohjelman täytäntöönpanossa.

Komissio kuulee edunsaajia valitessaan itsenäisiä asiantuntijoita, jotka ovat alalla tunnustettuja ammattilaisia. Myönnetyn tuen käyttämisestä on oman määräyksensä komission ja edunsaajien välisissä sopimuksissa.

Komissio valvoo tuen käyttämistä. Sille antavat teknistä apua alakohtaiset välittäjäorganisaatiot, jotka seuraavat sopimusten täytäntöönpanoa, sekä horisontaalinen välittäjäorganisaatio, joka valvoo maksuja ja suorituksia. Myös edunsaajien tilejä tarkastetaan riippumattomasti ja satunnaisesti.

Toteutettujen aloitteiden onnistumisen osalta parlamentin jäsentä kehotetaan tutustumaan edellä mainittuun kertomukseen(3).

(1) KOM(1999) 91 lopullinen.

(2) EYVL L 321, 30.12.1995.

(3) EYVL L 321, 30.12.1995.